Μεσογειακό Αγρονομικό Ινστιτούτο Χανίων

Μ.Α.Ι.Χ

Πρακτικά συνάντησης kick off meeting

«ΟΡΘΟΛΟΓΙΚΗ ΔΙΑΧΕΙΡΙΣΗ ΒΙΟΤΙΚΩΝ ΚΑΙ ΑΒΙΟΤΙΚΩΝ ΠΑΡΑΜΕΤΡΩΝ ΣΕ ΥΔΡΟΠΟΝΙΚΗ ΚΑΛΛΙΕΡΓΕΙΑ ΤΟΜΑΤΑΣ ΚΑΙ ΜΑΡΟΥΛΙΟΥ»

 “HYDROFLIES”

|  |  |
| --- | --- |
|  |  |

Ημερομηνία: Παρασκευή 23 Νοεμβρίου 2012

Ώρα: 10:00 π.μ

Τοποθεσία: Μεσογειακό Αγρονομικό Ινστιτούτο Χανίων

 Αλσύλλιο Αγροκηπίου- Μακεδονίας 1

 Αίθουσα «Επίκουρος»

 73100, Χανιά

 Τηλ: +302821035000

|  |
| --- |
| sdasd |

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ** |
| **ΠΕΡΙΦΕΡΕΙΑ ΚΡΗΤΗΣ** |
| **ΝΟΜΟΣ ΧΑΝΙΩΝ**  |

**ΜΕΣΟΓΕΙΑΚΟ ΑΓΡΟΝΟΜΙΚΟ ΙΝΣΤΙΤΟΥΤΟ ΧΑΝΙΩΝ**

**ΠΡΟΓΡΑΜΜΑ ΕΝΑΡΚΤΗΡΙΑΣ ΣΥΝΑΝΤΗΣΗΣ**

**«HYDROFLIES: Ορθολογική Διαχείριση Βιοτικών και Αβιοτικών Παραμέτρων σε Υδροπονική Καλλιέργεια Τομάτας και Μαρουλιού»**

**23/11/2012**

10:00

Προσέλευση – Υποδοχή Καλεσμένων (**ΜΑΙΧ**)

10:15

Παρουσίαση Φορέων (**ΤΕΠΑΚ-ΔΗΠΟ-ΜΑΙΧ-ΕΛΓΟ-ΠΚ**)

11:15

Παρουσίαση Γενικών Στοιχείων του Έργου (**ΤΕΠΑΚ**)

12:00

Καφές

12:30

Ανάλυση Παραδοτέων – Ρόλοι των Φορέων (**ΤΕΠΑΚ**)

13:45

Οικονομική Διαχείριση του Έργου (**ΤΕΠΑΚ**)

14:15

Ερωτήσεις - Συζήτηση

15:00

Γεύμα

16:30

Ξενάγηση στους χώρους ΜΑΙΧ (**ΜΑΙΧ**)

17:30

Περάτωση Συνάντησης

20:30

Δείπνο σε εστιατόριο των Χανίων

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ** |
| **ΠΕΡΙΦΕΡΕΙΑ ΚΡΗΤΗΣ** |
| **ΝΟΜΟΣ ΧΑΝΙΩΝ**  |

**ΜΕΣΟΓΕΙΑΚΟ ΑΓΡΟΝΟΜΙΚΟ ΙΝΣΤΙΤΟΥΤΟ ΧΑΝΙΩΝ**

 **Χανιά, 05-11-2012**

 **Αρ. Πρωτ.**

**Προς:**

1. Δρ. Νικόλαο Τζωρτζάκη, email:nikolaos.tzortzakis@cut.ac.cy

2. κ. Γεώργιο Γεωργίου (Δήμαρχος),email: polemidiamunicipal@cytanet.com.cy

3. Δρ. Μενέλαο Σταυρινίδη email: m.stavrinides@cut.ac.cy,

4. κ. Ροζίτα Παυλίδου (Λειτουργός Έρευνας), email: rozita.pavlidou@cut.ac.cy,

5. Δρ. Κώστα Κώστα, email: costas.costa@cut.ac.cy,

6. Δρ. Νίκο Χανιωτάκη, email: nchan@chemistry.uoc.gr,

7. Δρ. Κυριακή Βαρίκου, email:kvarik@yahoo.com,

8. Δρ. Κώστα Τζεράκη, email:ctzerakis@nagref-cha.gr,

9. Δρ. Γεώργιο Ψαρρά, email: gpsarras@nagref-cha.gr,

10. κ. Μαρία Φουσκάκη, email: fouskaki@chemistry.uoc.gr,

11. Δρ. Ιωάννη Λιβιεράτο, email: livieratos@maich.gr

**Πρόσκληση**

Το Μεσογειακό Αγρονομικό Ινστιτούτο Χανίων (Μ.Α.Ι.Χ.) σας προσκαλεί στην εναρκτήρια συνάντηση “Kick off Meeting” που πραγματοποιείται στα πλαίσια του έργου:

**«HYDROFLIES: Ορθολογική Διαχείριση Βιοτικών και Αβιοτικών Παραμέτρων σε Υδροπονική Καλλιέργεια Τομάτας και Μαρουλιού»**

Η συνάντηση θα πραγματοποιηθεί την Παρασκευή 23/11/2012 και ώρα 10:00 π.μ. στην Αίθουσα Συνεδριάσεων του Μ.Α.Ι.Χ.

**Με τιμή,**

**Ο Διευθυντής του ΜΑΙΧ**

**Δρ. Γεώργιος Μπαουράκης**

Εναρκτήρια συνάντηση (Kick-off meeting) στα πλαίσια του έργου

**«HYDROFLIES: Ορθολογική Διαχείριση Βιοτικών και Αβιοτικών Παραμέτρων σε Υδροπονική Καλλιέργεια Τομάτας και Μαρουλιού»**

 Χανιά: Αίθουσα Επίκουρος,

 Εγκαταστάσεις Μεσογειακού Αγρονομικού Ινστιτούτου Χανιών

 Παρασκευή 23 Νοεμβρίου 2012

**Συμπεράσματα Εναρκτήριας Συνάντησης**

Το Μεσογειακό Αγρονομικό Ινστιτούτο Χανίων (Μ.Α.Ι.Χ) διοργάνωσε με επιτυχία την εναρκτήρια συνάντηση του έργου **«HYDROFLIES: Ορθολογική Διαχείριση Βιοτικών και Αβιοτικών Παραμέτρων σε Υδροπονική Καλλιέργεια Τομάτας και Μαρουλιού»** στις εγκαταστάσεις του Μ.Α.Ι.Χ, στα Χανιά στις 23 Νοεμβρίου 2012.

Στην εναρκτήρια συνάντηση, συμμετείχαν ο Διευθυντής του ΜΑΙΧ κ. Γεώργιος Μπαουράκης, καθώς και οι εκπρόσωποι όλων των εταίρων του έργου δηλαδή του Τεχνολογικού πανεπιστημίου Κύπρου, Του Πανεπιστημίου Κρήτης, του Ινστιτούτου Ελιάς και Υποτροπικών φυτών, του Μεσογειακού Αγρονομικού Ινστιτούτου Χανίων καθώς επίσης και του δήμου Κάτω Πολεμιδιών που είναι ο μεγαλύτερος από τους δήμους της Μείζονος Λεμεσού. Τη συνάντηση συντόνισε ο επιστημονικός υπεύθυνος του έργου Δρ. Νικόλαος Τζωρτζάκης, λέκτορας του Τεχνολογικού Πανεπιστημίου Κύπρου.

Μετά την παρουσίαση των εταίρων, τους σκοπούς της συνάντησης και την αποδοχή της ατζέντας. Το πρόγραμμα ήταν δομημένο σε τέσσερις ενότητες που περιελάμβαναν:

* Την παρουσίαση των φορέων
* Την παρουσίαση των γενικών στοιχείων του έργου
* Την ανάλυση των παραδοτέων και τους ρόλους των φορέων
* Την οικονομική διαχείριση του έργου

Στο παρόν κείμενο παρουσιάζονται τα βασικά σημεία των συζητήσεων και των παρουσιάσεων που έλαβαν χώρα κατά τη διάρκεια της εναρκτήριας συνάντησης καθώς επίσης και τα συμπεράσματα που προέκυψαν μετά την ολοκλήρωση των παραπάνω ενοτήτων.

**Μέρος Πρώτο: Παρουσίαση των φορέων**

Ο Δρ. Γεώργιος Μπαουράκης, διευθυντής του ΜΑΙΧ εγκαινίασε τις εργασίες της εναρκτήριας συνάντησης, καλωσορίζοντας όλους τους συμμετέχοντες και τονίζοντας τη σημασία που έχει το συγκεκριμένο έργο για την ανάπτυξη της περιοχής καθώς και τη σπουδαιότητα που έχει η συνεργασία μεταξύ Ελλάδας και Κύπρου.

**Φορέας Μεσογειακό Αγρονομικό Ινστιτούτο Χανίων (ΜΑΙΧ):**

Ο Δρ. Ιωάννης Λιβιεράτος παρουσίασε γενικά τις δραστηριότητες του ΜΑΙΧ εστιάζοντας στο πρόγραμμα σπουδών και τις ερευνητικές δραστηριότητες του τμήματος “Sustainable Agriculture” τμήμα στο οποίο είναι και συντονιστής σπουδών και συνοψίζονται στα εξής σημεία:

1. Εργαστήρια Ιολογίας: Έρευνα πάνω στο *Pepino mosaic virus*
2. Ανθεκτικότητα της *Conyza Canadensis* στο Glyphosate
3. Συνεργασία με εταιρεία ΜΙΝΕΡΒΑ: Δημιουργία προτύπου και συνδυασμός με πειραματισμό αναμένονται να ωφελήσουν την πρωτογενή παραγωγή ελαιολάδου και να τη συνδέσουν με τις επιπτώσεις σε περιβάλλον (π.χ. βιοποικιλότητα, ενεργειακά, θρεπτικά & υδάτινα ισοζύγια).

Ο κ. Αριστείδης Σταματάκης παρουσίασε τις δραστηριότητες του εργαστηρίου εδαφολογίας και φυλλοδιαγνωστικής εστιάζοντας στα εξής:

1. Παροχή Υπηρεσιών του εργαστηρίου
2. Συνεργασία με εταιρεία Ceta Farms: Χαρακτηρισμός των υδραυλικών χαρακτηριστικών μείγματος κομπόστας από χοιρινά απόβλητα και περλίτη καθώς και η συμπεριφορά τους ως υλικό ανάπτυξης φυτών σε υδροπονία.
3. Χρήση εξομοιωτών ριζικού συστήματος: Εκχύλιση του δεσμευμένου σε ιοντοεναλλακτική ρητίνη φωσφόρου και σύγκριση του με αυτόν της μεθόδου Olsen
4. Σύγκριση της μεθόδου AB-DTPA με τις συμβατικές μεθόδους εκχύλισης θρεπτικών σε εδάφη της Κρήτης.
5. Πρόγραμμα Med-Strategy: Συνεργασία με δήμο Αρχανών για δημιουργία εδαφολογικού χάρτη

 **Φορέας Τεχνολογικό Πανεπιστήμιο Κρήτης (ΤΕΠΑΚ):**

Ο Δρ. Μενέλαος Σταυριανίδης παρουσίασε γενικά της δραστηριότητες του ΤΕΠΑΚ εστιάζοντας στη σχολή Γεωτεχνικών Επιστημών και Διαχείρισης Περιβάλλοντος. Πιο συγκεκριμένα:

1) Έγινε αναφορά στα τμήματα της σχολής (1. Τμήμα Γεωπονικών Επιστημών, Βιοτεχνολογίας και Επιστήμης Τροφίμων και 2. Τμήμα Επιστήμης και Τεχνολογίας Περιβάλλοντος)

2) Παρουσίαση των ερευνητικών εργαστηρίων

Στη συνέχεια έγινε αναλυτική παρουσίαση του εργαστηρίου Θρέψης φυτών-Υδροπονίας, Κηπευτικών και Αρωματικών Φυτών το οποίο αποτελείτε από τον κλάδο Φυτικής Παραγωγής και τον κλάδο Επεξεργασίας & Τεχνολογίας Τροφίμων Φυτικής Προέλευσης. Η παρουσίαση εστιάστηκε στις διάφορες ερευνητικές εργασίες που σχετίζονταν με υδροπονία, αξιολόγηση κόμποστ και υποστρωμάτων υδροπονίας καθώς επίσης και στην συντήρηση φρούτων και λαχανικών σε ψυκτικούς θαλάμους. Στο συγκεκριμένο σημείο τόνισε τη συμβολή των δυο κλάδων στα πειράματα υδροπονίας που θα διεξαχθούν κατά τη διάρκεια του προγράμματος “Hydroflies”.

Έπειτα η παρουσίαση συνεχίστηκε με την ανάλυση των δραστηριοτήτων του Εργαστηρίου Εντομολογίας και Υπηρεσιών Οικοσυστήματος. Παρουσιάστηκαν αναλυτικά οι τρεις κύριες κατευθύνσεις του εργαστηρίου οι οποίες είναι:

Α) Οικοτοξικολογία που σχετίζεται με τις επιδράσεις φυτοπροστατευτικών ουσιών σε αρπακτικά έντομα

Β) Υπηρεσίες οικοσυστήματος σε γεωργικές καλλιέργειες και δασικά οικοσυστήματα όπου δίνεται έμφαση στη βιολογική αντιμετώπιση και

Γ) Μελέτη της επίδρασης της γεωργίας στο περιβάλλον όπου οι δραστηριότητες εστιάζονται στην Ανάπτυξη αγροπεριβαλλοντικών δεικτών για την Κύπρο σε συνεργασία με το Υπουργείο Γεωργίας

Σε αυτό το σημείο έγινε αναλυτική παρουσίαση εργασιών που έχουν γίνει σχετικά με την αντιμετώπιση διαφόρων φυτοφάγων εντόμων όπως οι αφίδες, ο αλευρώδης και η Tuta absoluta με τη χρήση ωφελίμων εντόμων καθώς και τη διαδικασία εκτροφής τους στις εγκαταστάσεις του ΤΕΠΑΚ.

**Φορέας Πανεπιστήμιο Κρήτης (Π.Κ):**

Η Δρ. Μαρία Φουσκάκη παρουσίασε τις δραστηριότητες του εργαστηρίου αναλυτικής χημείας της σχολής χημείας του πανεπιστημίου Κρήτης. Αρχικά έγινε αναφορά στο διδακτικό έργο και τη βασική έρευνα που διεξάγεται στο συγκεκριμένο εργαστήριο καθώς και στην εφαρμοσμένη έρευνα και την παροχή υπηρεσιών. Στη συνέχεια έγινε αναφορά στη συμμετοχή του εργαστηρίου σε εθνικά και ευρωπαϊκά ερευνητικά προγράμματα καθώς και στις συνεργασίες με διάφορους ερευνητικούς και επαγγελματικούς φορείς. Ιδιαίτερή έμφαση δόθηκε στην κατασκευή ηλεκτροδίων pH και ιόντων αντικείμενο με το οποίο θα ασχοληθεί το εν λόγω εργαστήριο στο πρόγραμμα “Hydroflies”.

Ένας άλλος σημαντικός τομέας δραστηριοτήτων του εργαστηρίου αναλυτικής χημείας είναι οι διαπιστεύσεις που έχει σε διάφορες αναλυτικές μεθόδους. Ιδιαίτερο ενδιαφέρον παρουσιάζει ο προσδιορισμός νιτρικών με επιλεκτικό ηλεκτρόδιο ιόντων (ISE) σε φυλλώδη λαχανικά, μέθοδος ή οποία θα εφαρμοστεί κατά τη διάρκεια των πειραματικών σε μαρούλι ενώ θα γίνει προσαρμογή της μεθόδου και σε τομάτα.

Στη συνέχεια έγινε ανάλυση της αρχής λειτουργίας των χημικών αισθητήρων και βιοαισθητήρων, εστιάζοντας στους χημικούς αισθητήρες στερεάς επαφής οι οποίοι θα χρησιμοποιηθούν και στα πειραματικά.

Ιδιαίτερη εντύπωση προκάλεσε το γεγονός ότι το εργαστήριο αναλυτικής χημείας σχεδίασε και κατασκεύασε αισθητήρες οι οποίοι χρησιμοποιήθηκαν σε αποστολή στον πλανήτη Άρη.

Η παρουσίαση της Δρ. Φουσκάκη ολοκληρώθηκε με την αναφορά σε διάφορες εργασίες που σχετίζονται με τις μετρήσεις νιτρικών σε διάφορους φυτικούς ιστούς καθώς και στις επιστημονικές δημοσιεύσεις που προήλθαν από αυτές.

**Φορέας Ινστιτούτο Υποτροπικών Φυτών και Ελιάς (ΕΛΓΟ):**

Ο Δρ. Γεώργιος Ψαρράς αρχικά παρουσίασε συνολικά τις δραστηριότητες του Ινστιτούτου. Επικεντρώθηκε στο ερευνητικό και εκπαιδευτικό έργο του Ινστιτούτου, στη συμβολή του στην τοπική ανάπτυξη, στη μεταφορά τεχνογνωσίας και τη στήριξη των ενδιαφερομένων καθώς και στην παροχή υπηρεσιών προς αγρότες και συνεταιρισμούς.

Στη συνέχεια αναφέρθηκε πιο αναλυτικά στα εργαστήρια από τα οποία αποτελείτε το ινστιτούτο, δηλαδή: ελαιοκομίας, υποτροπικών φυτών, υδροπονίας και φαρμακευτικών, αρδεύσεων και διαχείρισης υδάτινων πόρων, θρέψης, εντομολογίας, φυτοπαθολογίας, τεχνολογίας και ποιότητας ελαιολάδου και τέλος ζωικής παραγωγής.

Έπειτα έγινε αναφορά στα πιστοποιημένα εργαστήρια του ινστιτούτου και τις διαπιστευμένες μεθόδους που εφαρμόζουν σύμφωνα με τα Ευρωπαϊκά και διεθνή standards για τα ποιοτικά χαρακτηριστικά του ελαιολάδου και το έλεγχο νοθείας του.

Ιδιαίτερο ενδιαφέρον προκάλεσε η αναφορά στην υλοποίηση του έργου από το Κέντρου Καινοτομίας Κρήτης και στο κινητό εργαστήριο αναλύσεων εδάφους, νερού και φυτικών ιστών. Το συγκεκριμένο εργαστήριο εξυπηρετεί τις ανάγκες του σύγχρονου παραγωγού αφού η δειγματοληψία πλέον γίνεται από εξειδικευμένο προσωπικό και γίνεται επιτόπιος έλεγχος σχετικά με τα πιθανά προβλήματα που υπάρχουν στο κάθε αγροτεμάχιο. Από το ίδιο πρόγραμμα αναπτύχθηκε μια διαδικτιακή βάση δεδομένων χρήσιμη στους παραγωγούς με στοιχεία όπως μετεωρολογικά δεδομένα, πληθισμοί εντόμων κ.λ.π

Επίσης έγινε αναφορά στο σύστημα τηλεπληρόφορισης για τις ανάγκες κάθε καλλιέργειας ανάλογα με την περιοχή σε νερό καθώς και το λογισμικό που έχει αναπτυχθεί στα πλαίσια του προγράμματος Bi-lateral cooperation Greece-Egypt για τον ίδιο σκοπό.

Τέλος έγινε αναφορά στις εργασίες που έχουν πραγματοποιηθεί σχετικά με την άρδευση διαφόρων καλλιεργειών με απόβλητα, τη χρήση των αποβλήτων των ελαιοτριβείων σε ελαιώνες, την ολοκληρωμένη διαδικασία παραγωγής ελιάς και το πρόγραμμα της αλατότητας σε ορισμένες περιοχές.

Για όλα τα παραπάνω έγινε αναφορά στις επίσημες δημοσιεύσεις του Ινστιτούτου.

**Φορέας Δήμος Κάτω Πολεμιδιών (ΔΗΠΟ)**

Ο δήμος Κάτω Πολεμιδιών εκπροσωπήθηκε από το ίδιο το δήμαρχο κ. Γεώργιο Γεωργίου ο οποίος έκανε μια συνοπτική παρουσίαση του δήμου. Ο συγκεκριμένος δήμος είναι ο δεύτερος μεγαλύτερος σε έκταση και πληθυσμό της Λεμεσού και είναι πολύ σημαντική η ανάπτυξη των θερμοκηπίων στη περιοχή αφού η έκτασή τους ξεπερνούν τα 17.000 στρέμματα.

Τόνισε ιδιαίτερα τη σημασία της συνεργασίας του δήμου με το ΤΕΠΑΚ και τη συμμετοχή του σε διάφορα ευρωπαϊκά και εθνικά προγράμματα και έγινε αναφορά στην ανάγκη που υπάρχει για εκπαίδευση των αγροτών της Κύπρου σε καινοτόμα θέματα, πράγμα στο οποίο και θα βοηθήσει μέσω το προγράμματος. Επίσης τόνισε την ανάγκη εφαρμογής φιλικών προς το περιβάλλον καλλιεργητικών τεχνικών ώστε να αυξηθούν ακόμα περισσότερο τα ποιοτικά χαρακτηριστικά των προϊόντων και να αποκτήσουν την προστιθέμενη αξία που χρειάζεται ώστε να είναι ανταγωνιστικά στις Ευρωπαϊκές και διεθνείς αγορές.

 **Μέρος Δεύτερο: Παρουσίαση των γενικών στοιχείων του έργου**

Τη δεύτερη ενότητα της συνάντησης άνοιξε ο Δρ. Νικόλαος Τζωρτζάκης, λέκτορας στο Τεχνολογικό Πανεπιστήμιο Κύπρου και επιστημονικός υπεύθυνος του έργου “Hydroflies”. Η παρουσίασή του συνοψίζεται ως εξής:

Αρχικά αναφέρθηκε στο συνολικό προϋπολογισμό του έργου, στον καταμερισμό του στους εταίρους που συμμετέχουν και στη διάρκεια του έργου:

**Συνολικός προϋπολογισμός:** 595.000 Ευρώ

1. **ΤΕΠΑΚ : 165.000 Ευρώ**
2. **ΔΗΠΟ : 100.000 Ευρώ**
3. **ΜΑΙΧ : 115.000 Ευρώ**
4. **ΕΛΓΟ : 115.000 Ευρώ**
5. **ΠΚ : 100.000 Ευρώ**

**Διάρκεια (ενεργή) έργου è 24 μήνες**

**Έναρξη: 01/09/2012**

**Λήξη: 31/10/2014**

Στη συνέχεια έγινε αναφορά στα διάφορα συστήματα υδροπονίας. Περιγράφηκε η καλλιέργεια τομάτας σε διάφορα υποστρώματα καθώς και η καλλιέργεια μαρουλιού σε επιπλέουσα υδροπονία που θα είναι τα δυο κύρια σημεία που θα εστιαστούν τα πειραματικά του προγράμματος.

Αναλύθηκαν και συζητήθηκαν οι στόχοι του έργου και καταλήξαμε στα παρακάτω:

1. Δημιουργία 3 πιλοτικών θερμοκηπίων για την εκπαίδευση και εφαρμογή νέων τεχνικών υδροπονίας στην Κρήτη και Κύπρο
2. Μελέτη υφιστάμενων προβλημάτων υδροπονίας σε Κύπρο και Κρήτη
3. Ανάπτυξη συστημάτων ορθολογικής διαχείρισης υδροπονικών καλλιεργειών τομάτας και μαρουλιού à μέθοδοι πρόβλεψης και μείωσης της συγκέντρωσης νιτρικών στα φύλλα μαρουλιού (χρήση επιλεκτικών ηλεκτροδίων)
4. Ανάπτυξη συστήματος μαζικής εκτροφής ωφελίμων εντόμων.
5. Συνεργασία με παραγωγούς για να εφαρμόσουν τα ωφέλιμα έντομα στα θερμοκήπια τους
6. Εκπαίδευση παραγωγών σε θέματα υδροπονίας, θρέψης, ωφελίμων εντόμων)

Στη συνέχεια συζητήθηκαν ο ρόλος και οι αρμοδιότητες του κάθε εταίρου καταλήγοντας στα εξής:

1. Το ΤΕΠΑΚ αναλαμβάνει το συντονισμό και την παρακολούθηση του έργου (φυσικό, οικονομικό αντικείμενο). Επιλαμβάνεται των δράσεων ορθολογικής διαχείρισης υδροπονικών καλλιεργειών στην Κύπρο, αλλά και δράσεων πληροφόρησης και δημοσιότητας (με εξαίρεση τα συνέδριο/διημερίδα, τη διαφημιστική προβολή και τις επιστημονικές δημοσιεύσεις, όπου όλοι οι εταίροι συνεισφέρουν αναλογικά). Το ΤΕΠΑΚ σε συνεργασία με τον ΔΗΠΟ και τον ΕΛΓΟ θα αναλάβει επιπλέον την ανάπτυξη μεθόδων εκτροφής και διατήρησης φυσικών εχθρών στο θερμοκήπιο.
2. Το ΠΚ αναλαμβάνει την αξιολόγηση επιλεκτικών ηλεκτροδίων και ανάπτυξη μεθόδου σε υδροπονικά συστήματα αλλά και την διάχυση των αποτελεσμάτων στην ακαδημαϊκή κοινότητα.
3. Ο ΕΛΓΟ και το ΜΑΙΧ θα αναλάβουν δράσεις αξιολόγησης υδροπονικών συστημάτων, καταγραφής υφιστάμενης κατάστασης για την Κρήτη και εκπαίδευσης παραγωγών.
4. Ο ΔΗΠΟ θα αναλάβει την αντίστοιχη καταγραφή στην Κύπρο και εκπαίδευσης παραγωγών, θα συμβάλει για τις απαραίτητες επαφές με τους χρήστες και τους εμπλεκόμενους φορείς.

**Μέρος Τρίτο: Ανάλυση των παραδοτέων και ο ρόλος των φορέων**

Συζητώντας και αναλύοντας τις ενέργειες και τα παραδοτέα του προγράμματος, καταλήξαμε στα παρακάτω:

 **Για το Πακέτο Ενεργειών (ΠΕ) 1: Διαχείριση & Συντονισμός**

1) Διοργάνωση συναντήσεων μεταξύ των φορέων:

* + - Technical meeting Σεπτέμβριος 2012 – Θεσσαλονίκη – ΤΕΠΑΚ & ΔΑ
		- Kick-off meeting Νοέμβριος 2012 – Χανιά – Διοργανωτής: ΜΑΙΧ
		- 2ο meeting Μάιος 2013 – Λεμεσός – Διοργανωτής: ΤΕΠΑΚ
		- 3ο meeting Οκτώβριος 2013 – Χανιά – Διοργανωτής: ΕΛΓΟ
		- 4ο meeting Ιούνιος 2014 – Λεμεσός– Διοργανωτής: ΔΗΠΟ

 Επίσης αποφασίστηκε ότι θα γίνουν επιμέρους συναντήσεις μεταξύ εταίρων δηλαδή:

* + - ΤΕΠΑΚ & ΔΗΠΟ
		- ΜΑΙΧ & ΠΚ
		- ΕΛΓΟ & ΠΚ
		- ΜΑΙΧ & ΕΛΓΟ

Σημαντικό μέρος του προγράμματος είναι η κατάθεση εκθέσεων εντός χρονοδιαγράμματος και πιο συγκεκριμένα:

* + - 1η Τριμηνιαία (2μηνη) αναφορά: Ιανουάριος 2013,
		- 2η Τριμηνιαία αναφορά: Απρίλιος 2013
		- 3η Τριμηνιαία αναφορά: Ιούλιος 2013
		- 4η Τριμηνιαία αναφορά – Ενδιάμεση Έκθεση: Οκτώβριος 2013
		- 5η Τριμηνιαία αναφορά: Ιανουάριος 2014
		- 6η Τριμηνιαία αναφορά: Απρίλιος 2014
		- 7η Τριμηνιαία αναφορά: Ιούλιος 2014
		- 8η Τριμηνιαία (4μηνη) αναφορά- Τελική Έκθεση: Νοέμβριος 2014

 **Για το ΠΕ 2: Πληροφόρηση & Δημοσιότητα**

Όσον αφορά τη διοργάνωση ημερίδων αποφασίστηκε:

* + - Ενημερωτική ημερίδα στην Κύπρο – Απρίλιος 2014
		- Ενημερωτική ημερίδα στην Κρήτη – Ιούνιος 2014

Ανάπτυξη διαύλου επικοινωνίας με τοπικούς φορείς (Τοπική Αυτοδιοίκηση, Συνεταιρισμούς, Ομάδα Παραγωγών, Κατασκευαστικές εταιρείες θερμοκηπίων, Ομάδα Καταναλωτών) για αμφίδρομη συνεργασία και ενημέρωση.

Συνακόλουθα με τα παραπάνω αποφασίστηκε η δημιουργία και λειτουργία ιστοσελίδας, δηλαδή:

Ανάπτυξη ιστοσελίδας του έργου με παρουσίαση στόχων, συνεργαζόμενων μελών, ερευνητικής προσέγγισης και των κυριότερων αποτελεσμάτων με πρακτικές πληροφορίες σχετικά με τη θερμοκηπιακή καλλιέργεια λαχανικών.

Συγγραφή του οδηγού υδροπονίας:

Σύνταξη ειδικής μελέτης (έντυπη και ηλεκτρονική μορφή) που θα περιλαμβάνει:

 Α) ανασκόπηση των προβλημάτων που προκύπτουν από τη χρήση χημικών ή άλλων μη φιλικών μεθόδων στην θερμοκηπιακή καλλιέργεια λαχανικών, με καινοτόμες υποδείξεις και προτάσεις προς την πολιτεία και τους παραγωγικούς φορείς για την επίλυση του προβλήματος επιβαρυμένων με χημικά/λιπάσματα λαχανοκομικών προϊόντων.

 Β) αναλυτική παρουσίαση των αποτελεσμάτων της παρούσας έρευνας, των τρόπων και των δυνατοτήτων εφαρμογής στην παραγωγική διαδικασία και τα πιθανά και επιθυμητά οφέλη.

**Η συγγραφή και έκδοση του ΟΔΗΓΟΥ Υδροπονίας θα γίνει σε συνεργασία με ΜΑΙΧ και ΕΛΓΟ.**

Όσον αφορά τη διαχείριση των αποτελεσμάτων αποφασίστηκε η συμμετοχή σε συνέδρια:

ΤΕΠΑΚ: 3 εθνικά συνέδρια/ 1 διεθνές συνέδριο

ΕΛΓΟ : 1 εθνικά συνέδρια

ΠΚ : 1 εθνικό συνέδριο/ 1 διεθνές συνέδριο

Επίσης, θα επιδιωχθεί η ένταξη των αποτελεσμάτων του Προγράμματος στα διδακτικά αντικείμενα σχετικών προ- και μεταπτυχιακών μαθημάτων των ακαδημαϊκών Τμημάτων των Σχολών στο ΤΕΠΑΚ, Πανεπιστήμιο Κρήτης και στο ΜΑΙΧ.

Για τη δημιουργία/διανομή έντυπου & ηλεκτρονικού υλικού:

Σχεδιασμός και παραγωγή 300 ενημερωτικών φυλλαδίων

Εκπαιδευτικό υλικό χρηστών (παραγωγούς και γεωπόνους)

**Για το ΠΕ 3: Μελέτη Υφιστάμενης Κατάστασης**

Για την ανάπτυξη και ανάλυση ερωτηματολογίων:

Τα ερωτηματολόγια θα αποτελούνται από 2 μέρη.

Το Α μέρος è σε **καταναλωτές** σχετικά με την αποδοχή των υδροπονικών-θερμοκηπιακών προϊόντων και τις προοπτικές επέκτασης αυτών στην αγορά.

Το Β μέρος è σε **παραγωγούς**, για την καταγραφή της υφιστάμενης κατάστασης και προβλημάτων των θερμοκηπιακών εγκαταστάσεων στην Κύπρο και Κρήτη σχετικά με την εφαρμογή υδροπονίας, ελέγχου μικροκλίματος και φυτοφάγων εντόμων και ακάρεων.

Για τη συλλογή στοιχείων υδροπονικών καλλιεργειών

**Επαφή** με κρατικούς φορείς και χρήστες υδροπονίας (σχετικά με τη διάδοση της υδροπονίας) αλλά και **καταγραφή** των ποικιλιών και στοιχείων υδροπονίας (λίστα προμηθευτών, λίστα αναλυτικών εργαστηρίων κτλ).

**Συλλογή** πληροφοριακού υλικού (προσωπική επαφή και βιβλιογραφική ανασκόπηση) σχετικά με την καταγραφή της υφιστάμενης κατάστασης και προβλημάτων των θερμοκηπιακών εγκαταστάσεων στην Κύπρο και Κρήτη με την εφαρμογή υδροπονίας, ελέγχου μικροκλίματος και φυτοφάγων εντόμων και ακάρεων.

**Επεξεργασία** των στοιχείων & **έκδοση** (ηλεκτρονική και έντυπη) mini σημειωματάριου υδροπονίας για τους χρήστες:

Καταγραφή φυσικών εχθρών σε Κύπρο και Κρήτη

**Συλλογή στοιχείων** από συνεντεύξεις με γεωργούς και γεωπόνους, **επιτόπιες δειγματοληψίες** και **βιβλιογραφικές πηγές** για τους σημαντικότερους ζωικούς εχθρούς και τους φυσικούς τους εχθρούς σε καλλιέργεια τομάτας και μαρουλιού

Ετοιμασία και **συγγραφή Εγχειριδίου** (15σέλιδου ) για τους ζωικούς και φυσικούς εχθρούς σε θερμοκηπιακές καλλιέργειες τομάτας και μαρουλιού

**Έκδοση** (50 εγχ.) **και διανομή** του εγχειριδίου (γεωργούς, γεωπόνους, Τμήμα Γεωργίας) & ανάρτηση στην ιστοσελίδα του προγράμματος

Παρουσίαση του εγχειριδίου σε εκπαιδεύσεις γεωργών

Για την ανάπτυξη αναλυτικών μετεωρολογικών χαρτών

Συγκέντρωση δεδομένων (από αρμόδιες υπηρεσίες, μετεωρολογικούς σταθμούς, επιτόπιες επισκέψεις), δημιουργία αναλυτικού μετεωρολογικού χάρτη των περιοχών παρέχοντας πληροφορίες για τις προβληματικές περιοχές ως προς το κλίμα για την ανάπτυξη της υδροπονίας, την διαθεσιμότητα νερού, τις αποστάσεις από τα αστικά κέντρα και λιμάνια κτλ.

**Για το ΠΕ 4: Ορθολογική διαχείριση υδροπονικών συστημάτων**

Για την ανάπτυξη τομάτας και μαρουλιού σε υδροπονία

Την προετοιμασία & εγκατάσταση των διαφορετικών συστημάτων υδροπονίας για το μαρούλι και την τομάτα

Ανάπτυξη των καλλιεργειών και συλλογή δεδομένων ανάπτυξης, παραγωγής, θρεπτικής κατάστασης, και ποιότητας των νωπών προϊόντων

Ανάλυση και επεξεργασία των μετρήσεων και στατιστική επεξεργασία αυτών

**Συγγραφή του οδηγού καλλιέργειας τομάτας και μαρουλιού σε υδροπονία στην Κύπρο και Κρήτη**

Στο **ΤΕΠΑΚ** θα πραγματοποιηθούν:

Καλλιέργεια τομάτας σε οργανικό υπόστρωμα (π.χ. κοκοφοίνικας το οποίο αποτελεί το πλέον χρησιμοποιούμενο υλικό στην Κύπρο) σε ανοιχτό υδροπονικό σύστημα (δηλ. το θρεπτικό διάλυμα μετά την άρδευση δεν θα επαναχρησιμοποιείται).

Καλλιέργεια τομάτας σε θρεπτικό διάλυμα λεπτής στοιβάδας ροής (σύστημα NFT όπου το θρεπτικό διάλυμα συλλέγεται, διορθώνεται και επαναχρησιμοποιείται) σε κλειστό υδροπονικό σύστημα.

Επιπλέον, θα αναπτυχθούν φυτά μαρουλιού ως πιλοτικές καλλιέργειες (επιδεικτικά για τους παραγωγούς) σε επιπλέουσα υδροπονία (σύστημα DFT όπου το θρεπτικό διάλυμα, στατικά, οξυγονώνεται σε λεκάνες ύψους 20 εκ.) και σε σύστημα λεπτής στοιβάδας ροής θρεπτικού διαλύματος (σύστημα ΝFT) σε κλειστό υδροπονικό σύστημα.

Στον **ΕΛΓΟ** θα πραγματοποιηθούν:

Καλλιέργεια μαρουλιού σε επιπλέουσα υδροπονία (σύστημα DFT όπου το θρεπτικό διάλυμα, στατικά, οξυγονώνεται σε λεκάνες ύψους 20 εκ.) σε κλειστό υδροπονικό σύστημα.

Καλλιέργεια μαρουλιού σε θρεπτικό διάλυμα λεπτής στοιβάδας ροής (σύστημα NFT όπου το θρεπτικό διάλυμα συλλέγεται, διορθώνεται και επαναχρησιμοποιείται).

Στο **ΜΑΙΧ** θα πραγματοποιηθούν:

Καλλιέργεια τομάτας σε αδρανές υπόστρωμα (π.χ. περλίτης το οποίο αποτελεί εγχώριο αδρανές υλικό για την Ελλάδα) σε ανοιχτό υδροπονικό σύστημα (δηλ. το θρεπτικό διάλυμα μετά την άρδευση δεν θα επαναχρησιμοποιείται).

Καλλιέργεια τομάτας σε θρεπτικό διάλυμα λεπτής στοιβάδας ροής (σύστημα NFT όπου το θρεπτικό διάλυμα συλλέγεται, διορθώνεται και επαναχρησιμοποιείται) σε κλειστό υδροπονικό σύστημα.

**Σε όλα τα παραπάνω πειράματα θα μελετηθούν**:

* + - 2 επίπεδα (κανονική και αυξημένη συγκέντρωση) **ΝΟ3,**
		- 2 επίπεδα **αλατότητας** (μελετώντας την χρήση υποβαθμισμένης ποιότητας νερού)
		- 3 **επαναλήψεις** (κανάλια υδροπονίας)
		- 6-10 **φυτά** ανά κανάλι (το πειραματικό αυτό σχέδιο θα δώσει αξιόπιστα στατιστικά αποτελέσματα).
		- Στα συστήματα αυτά θα χρησιμοποιηθούν επιλεκτικά ηλεκτρόδια ιόντων (ΝΟ3-, ΝΗ4+, Κ+) καθώς και με ηλεκτρόδια pH και αγωγιμότητας. Στα πειράματα που εφαρμόζονται, θα γίνει χρήση ηλεκτρονικού λογισμικού (προγράμματος) ελέγχου και διόρθωσης θρεπτικού διαλύματος όπου είναι εφικτό.
		- Θα εφαρμοστούν επιπλέον όλα τα μέτρα φυτοπροστασίας κατά ασθενειών και εντόμων (π.χ. εντομοστεγή δίχτυα, μαζική παγίδευση εντόμων) που βασίζονται στην αρχή της ορθολογικής καλλιέργειας των φυτών.
		- Θα γίνουν δίαφορες επιστημονικές

Για το πρωτόκολλο ανάλυσης NO3 σε τομάτα & μαρούλι:

* + - Ανάπτυξη της διαδικασίας πιστοποίησης της παραγωγής μαρουλιού με υδροπονικό σύστημα με καθορισμό των ποσοτήτων ΝΟ3 και ΝΗ4 που πρέπει να παρέχονται στο φυτό για την επίτευξη επιτρεπτών ορίων ΝΟ3 στα φύλλα κατά τη συγκομιδή.
		- Βελτιστοποίηση των πειραματικών παραμέτρων ανάλυσης νιτρικών με επιλεκτικό ηλεκτρόδιο στον φυτικό ιστό μαρουλιού και τομάτας με βάση τα αποτελέσματα του Π27.
		- Στατιστική επεξεργασία των μετρήσεων νιτρικών στον φυτικό ιστό μαρουλιού και τομάτας για την εξαγωγή των χαρακτηριστικών επίδοσης της μεθόδου και κατάρτιση διαγραμμάτων ελέγχου της μεθόδου.
		- **Συγγραφή αναλυτικού πρωτοκόλλου ανάλυσης ΝΟ3.**

Πιστοποιητικό διαδικασίας παραγωγής υδροπονίας

Ανάπτυξη & Πιστοποίηση της διαδικασίας παραγωγής μέσα από το υδροπονικό σύστημα

Ενιαίος οδηγός διαχείρισης καλλιέργειας, λαμβάνοντας υπ’ όψη το διεθνές πρωτόκολλο ολοκληρωμένης διαχείρισης Global-gap, που θα είναι προσαρμοσμένο για υδροπονικά συστήματα στη λεκάνη της Μεσογείου.

Το πρότυπο αυτό θα παρουσιαστεί στους αγρότες τις περιοχής και θα γίνουν ειδικά σεμινάρια- εκδηλώσεις για τη διάδοσή του.

**Στόχος μέσα από αυτή τη διαδικασία είναι τα προϊόντα που παράγονται να κερδίσουν μια υπεραξία και να κερδίσουν ένα συγκεκριμένο κομμάτι της Ελληνικής ή της διεθνούς αγοράς.**

 **Για το ΠΕ 5: Φυσικοί εχθροί ενάντια σε φυτοφάγα έντομα**

Ολοκληρωμένη αντιμετώπιση φυτοφάγων εχθρών

Καταγραφή των κυριότερων μεθόδων ολοκληρωμένης αντιμετώπισης (συμπερ. παγίδες, καλλιεργητικά μέσα) των σημαντικότερων εντόμων και ακαρέων που προσβάλλουν τομάτα και μαρούλι στην Κύπρο και Κρήτη και λίστα με γεωργ. φάρμακα.

Έκδοση και διανομή του εγχειριδίου σε γεωργούς, γεωπόνους και το Τμήμα Γεωργίας και ανάρτηση των πληροφοριών στην ιστοσελίδα του προγράμματος

**Παρουσίαση του εγχειριδίου σε εκπαιδεύσεις γεωργών**

Μαζική εκτροφή φυσικών εχθρών

Ανάπτυξη μεθόδου εκτροφής του *Macrolophus pygmaeus* à ΤΕΠΑΚ.

Ανάπτυξη μεθόδου εκτροφής του *Aphidius colemani* (και άλλων φυσικών εχθρών (π.χ. Iphiseius degenerans κτλ)à ΕΛΓΟ.

**Δημιουργία εγχειριδίου (15σέλιδου) εκτροφής του εντόμου για μεταφορά της τεχνογνωσίας σε ενδιαφερόμενες εταιρείες σε Κύπρο και Κρήτη και ανάρτηση των πληροφοριών στην ιστοσελίδα του προγράμματος. Διανομή 30 εγχειριδίων.**

Ανάπτυξη βέλτιστης εξαπόλυσης/διάθεσης εχθρών

Ανάπτυξη μεθόδου για τη διατήρηση και μεταφορά του φυσικού εχθρού *Macrolophus* από το εργαστήριο εκτροφής στο θερμοκήπιο.

 **Για το ΠΕ 6: Εκπαίδευση χρηστών σε υδροπονικά συστήματα**

Κατασκευή σύγχρονου θερμοκηπίου (Κύπρος)

Κατασκευή και λειτουργία πιλοτικής θερμοκηπιακής μονάδας με πλήρη αυτοματοποιημένα συστήματα θρέψης και ελέγχου μικροκλίματος συνδυάζοντας την χρήση φυσικών εχθρών για φυτοπροστασία.

Αναβάθμιση σύγχρονου θερμοκηπίου (Ελλάδα)-------->**ΜΑΙΧ**

Αναβάθμιση και λειτουργία υπαρχουσών θερμοκηπιακών εγκαταστάσεων ως πιλοτική θερμοκηπιακή μονάδα με πλήρη αυτοματοποιημένα συστήματα θρέψης και ελέγχου μικροκλίματος συνδυάζοντας την χρήση φυσικών εχθρών για φυτοπροστασία.

Αναβάθμιση σύγχρονου θερμοκηπίου (Ελλάδα)-------->**ΕΛΓΟ**

Αναβάθμιση και λειτουργία υπαρχουσών θερμοκηπιακών εγκαταστάσεων ως πιλοτική θερμοκηπιακή μονάδα με πλήρη αυτοματοποιημένα συστήματα θρέψης και ελέγχου μικροκλίματος συνδυάζοντας την χρήση φυσικών εχθρών για φυτοπροστασία.

Εκπαίδευση χρηστών σε υδροπονικές καλλιέργειες

Θα υλοποιηθούν θερινά σχολεία/σεμινάρια σε παραγωγούς συνδυάζοντας θεωρητικές και πρακτικές βασικές αρχές κατάρτισης αλλά και εμπειρίες σε συστήματα υδροπονίας για μετάδοση πληροφορίας σε Κρήτη και Κύπρο.

Η υλοποίηση των θερινών σχολείων θα γίνονται τμηματικά σε αίθουσες διδασκαλίας του ΤΕΠΑΚ (ή του Τμήματος Γεωργίας που υλοποιεί τέτοιες δραστηριότητες και συνεργάζεται με το ΤΕΠΑΚ ) του ΕΛΓΟ και του ΜΑΙΧ καθώς επίσης και στις πιλοτικές υδροπονικές εγκαταστάσεις του έργου (ή και συνεργαζόμενων καλλιεργητών).

**Μέρος τέταρτο: οικονομική διαχείριση του έργου**

Η τελευταία ενότητα ξεκίνησε με την παρουσίαση της Λειτουργού του Τεχνολογικού Πανεπιστημίου Κύπρου κυρίας Ροζίτας Παυλίδου η οποία είναι υπεύθυνη σε θέματα έρευνας και διεθνούς συνεργασίας και στη συνέχεια έγινε ολοκληρωμένη συζήτηση πάνω σε αυτή. Συνοπτικά ειπώθηκαν τα παρακάτω:

Έγιναν επισημάνσεις για την ορθή υλοποίηση του έργου και πιο συγκςεκριμένα:

1. Πρέπει να υπάρχει συνοχή και από κοινού προγραμματισμός Ενεργειών
2. Προσοχή στην τήρηση χρονοδιαγραμμάτων
3. Να δωθεί έμφαση στη διαδικασία προσφορών (απορρόφηση δαπανών)
4. Να τηρούνται οι προδιαγραφές των πακέτων εργασίας
5. Πρέπει να υπάρχει άμεση ανταπόκριση στα αιτήματα του επικεφαλή εταίρου

Σημαντικές είναι οι αναφορές & οι υποχρεώσεις του έργου προς τη διαχειριστική αρχή:

1. Τριμηνιαίες Οικονομικές Αναφορές Διεκδίκησης Δαπανών (Financial Statement).
2. Πιστοποιητικά εξακριβωτή
3. Τριμηνιαίες Αναφορές- εξέλιξης του έργου
4. Προβλέψεις Δαπανών

Όσον αφορά τις οικονομικές αναφορές ειπωθηκαν τα εξής:

1. Προσοχή στις Τριμηνιαίες Οικονομικές Αναφορές Διεκδίκησης Δαπανών
2. Να κρατάμε Καταστάσεις Δαπανών τριμήνου ανά κατηγορία, πακέτου εργασίας και έτους
3. Προσοχή στα Πιστοποιητικά Εξακρίβωσης (Αρχή Πληρωμών για Έλληνες Εταίρους)
4. Τα αντίγραφα των Οικονομικών Αναφορών θα αποστέλλονται στον επικεφαλή εταίρο την 30η μέρα του μήνα κάθε τριμήνου

Για τις αναφορές προόδου:

1. Πρέπει να Συμπληρώνεται από κάθε εταίρο για την υλοποίηση εργασιών
2. Να γίνεται αποστολή στον επικεφαλή εταίρο
3. Να Δημιουργηθεί ενιαία αναφορά.

Αποστολή στην ΔΑ

Είναι Απαραίτητο να παρθούν καοια μέτρα εξ αρχής και να συντονιστούν οι ενέργειες έχοντας όσο το δυνατόν καλύτερο προγραμματισμό

Ο αρχικός Προγραμματισμός Δράσεων και Δαπανών:

Στη βάση του π/υ ανά ΠΕ & στη βάση του π/υ ανά Κατηγορία Δαπάνης

Για όλη τη διάρκεια του Έργου με αναθεωρήσεις ανά μήνα.

Ο επικεφαλής εταίρος θα τηρεί καταστάσεις υπολοίπων, οπότε είναι απαραίτητη η αποστολή δεδομένων από εταίρους ανά μήνα.

Απαραίτητα μέτρα και ενέργειες – προγραμματισμός---->Πώς θα επιτευχθεί;

1. Ακριβής «Τοποθέτηση» αγοράς Υπηρεσιών & Αγαθών
2. Ετοιμασία & Προκήρυξη Προσφορών 1.5 μήνα πριν από την έναρξη
3. Καταχώρηση ιδίας συνεισφοράς στα αρχικά στάδια Έργου
4. Συνεχής Παρακολούθηση ΠΕ για απορρόφηση π/υ εντός χρονικού πλαισίου

Ο Επ. Εταίρος θα δώσει πρότυπο κατάσταση για

1. Δαπάνες ανά ΠΕ
2. Δαπάνες ανά Κατηγορία
3. Υπόλοιπο π/υ ανά ΠΕ & ανά Κατηγορία

Θα ανανεώνεται συνεχώς και θα αποστέλλεται με το τριμηνιαίο Δελτίο

Στο ερώτημα ποιες δαπάνες είναι επιλέξιμες, η απάντηση ήταν:

1. Δαπάνες Προσωπικού (συμβόλαια)
2. Ταξίδια
3. Εξωτερική Εμπειρογνωμοσύνη (αναθέσεις – διαδικασία προσφορών)
4. Εξοπλισμός - Υποδομές (όλη η αξία)
5. Γενικά Έξοδα (διαχειριστικά – αποδεικτικά δαπανών)
6. Άλλες δαπάνες ( τραπεζικά)
7. ΦΠΑ – επιλέξιμος όταν δεν ανακτάται

Όσον αφορά το χρονοδιάγραμμα για τιςΑναθέσεις έργων και προσφορών:

1. Ετοιμασία Πίνακα τοποθέτησης παραμέτρων προσφορών και αναθέσεων
2. Θα συμπληρωθούν τα στοιχεία
3. Συνεχής παρακολούθηση από Επικεφαλής εταίρο

Τέλος δώθεικαν κάποιες γενικές συστάσεις όπως:

1. Να γίνει όσο το δυνατόν μεγαλύτερη απορρόφηση π/υ
2. Να τηρηθούν τα χρονικά πλαίσια ενεργειών
3. Να τηρούνται οι καταληκτικές ημερομηνίες που θέτει ο ΕΕ
4. Επικοινωνία με ΕΕ για όποια προβλήματα/απορίες

Στο τέλος της συνάντησης έγινε ξενάγηση στους χώρους και τα εργαστήρια του ΜΑΙΧ ενώ πραγματοποιήθηκε και ξενάγηση στο εντομοτροφείο του εργαστηρίου εντομολογίας του Ινστιτούτου ελιάς και υποτροπικών φυτών Χανίων όπου και συζητήθηκε η μέθοδος εκτροφής των ωφέλιμων παρανοειδών. επίσης συζητήθηκαν θέματα που αφορούσαν την έναρξη των εργασιών του προγράμματος και αφορούσαν την επισκευή-βελτίωση του εντομοτροφείου.

|  |  |
| --- | --- |
|  |  |

Η εναρκτήρια συνάντηση τελείωσε με δείπνο που έλαβε χώρα σε παραδοσιακό

εστιατόριο των Χανίων.

|  |  |  |
| --- | --- | --- |
|  |  |  |